CELEX: 62014TN0688
Language: ro
Date: 2014-09-19 00:00:00
Title: Cauza T-688/14: Acțiune introdusă la 19 septembrie 2014 – Airport Handling/Comisia

3.11.2014   
            
            
               RO
            
            
               Jurnalul Oficial al Uniunii Europene
            
            
               C 388/26
            
         Acțiune introdusă la 19 septembrie 2014 – Airport Handling/Comisia
   (Cauza T-688/14)
   2014/C 388/32
   Limba de procedură: italiana
   
      Părțile
   
   
      Reclamantă: Airport Handling SpA (Somma Lombardo, Italia) (reprezentanți: R. Cafari Panico și F. Scarpellini, avocați)
   
      Pârâtă: Comisia Europeană
   
      Concluziile
   
   Reclamanta solicită Tribunalului:
   
               —
            
            
               anularea în tot a Deciziei C(2014) 4537 final din 9 iulie 2014, prin care Comisia a deschis o procedură oficială de investigare în cauza SA.21420 (2014/NN), cu privire la constituirea societății Airport Handling S.p.A.;
            
         
               —
            
            
               în subsidiar, în ipoteza, contestată, în care Tribunalul ar aprecia că trebuie admise numai unele dintre motivele formulate în cadrul prezentei acțiuni, anularea în parte a deciziei menționate mai sus;
            
         
               —
            
            
               în orice caz, obligarea Comisiei la plata cheltuielilor de judecată aferente prezentei proceduri.
            
         
      Motivele și principalele argumente
   
   În susținerea acțiunii, reclamanta invocă trei motive.
   
               1.
            
            
               Primul motiv se întemeiază pe încălcarea și aplicarea eronată a articolului 107 alineatul (1) și a articolului 108 alineatul (2) TFUE.
               
                           —
                        
                        
                           Reclamanta arată că decizia este afectată de un viciu, în măsura în care Comisia a apreciat în mod eronat, pe baza unui raport presupus de continuitate economică între cele două societăți, că Airport Handling S.p.A. este succesorul SEA Handling și în măsura în care a adoptat, pe baza acestei premise eronate, decizia de deschidere a procedurii oficiale de investigare.
                        
                     
         
               2.
            
            
               Al doilea motiv se întemeiază pe încălcarea și aplicarea eronată a articolului 107 alineatul (1) și a articolului 108 alineatul (2) TFUE.
               
                           —
                        
                        
                           Reclamanta arată în această privință că decizia este eronată, în măsura în care Comisia a apreciat că capitalizarea Airport Handling S.p.A. putea constitui un ajutor de stat incompatibil cu piața și în măsura în care a deschis, pe baza acestei premise eronate, procedura oficială de investigare.
                        
                     
         
               3.
            
            
               Al treilea motiv se întemeiază pe încălcarea principiului bunei administrări.
               
                           —
                        
                        
                           Reclamanta arată în această privință că, prin adoptarea deciziei în litigiu, Comisia nu și-a respectat obligația de examinare parțială și diligentă a informațiilor de care dispunea, nici cerința de a efectua o comparare a intereselor aflate în joc.